Diari Oficial de la Generalitat Valenciana


Sumari del DOGV 7995, del 08-03-2017 (2017/1849)

Oferta d'ocupació pública per a l'any 2017.
-------------------------------------------

### Dades del document

Número de DOGV
:   7995

Data del DOGV
:   08-03-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/1849


Data del document
:   02-03-2017

Organisme emissor
:   Ajuntament de Vinalesa

Tipus de document
:   Anunci

Descriptors 

:   * Vinalesa
    * concurs administratiu

Oferta d'ocupació pública per a l'any 2017. [2017/1849]  
Vist que l'Ajuntament de Vinalesa, en la sessió extraordinària del dia 30 de maig de 2016, va aprovar inicialment el pressupost general per a l'exercici de 2016, així com les bases d'execució d'aquest, la relació de llocs de treball i la plantilla de personal.  
Havent-se exposat aquest al públic per mitjà d'anunci en el tauler d'anuncis de la corporació, així com en el Butlletí Oficial de la Província de València número 109, de 8 de juny de 2016, i transcorregut el termini d'exposició sense que es presentaren reclamacions, va quedar aprovat definitivament de conformitat amb l'article 169 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, i es va publicar resumit per capítols junt amb la plantilla de personal i la relació de llocs de treball en el Butlletí Oficial de la Província de València número 131, de 8 de juliol de 2016.  
Vist que per la Resolució d'Alcaldia número 834, de 29 de desembre de 2016, es va acordar prorrogar el pressupost general de 2016 per a l'exercici 2017 i, amb això, el capítol I de despeses de personal.  
Atés el que disposa l'article 91.1 de la Llei 7/1985, de 2 d'abril, reguladora de les bases de règim local, així com el que disposa l'article 70 de la Llei 5/2015, de 30 d'octubre, del text refós de la Llei de l'Estatut Bàsic de l'Empleat Públic.  
Vista la necessitat d'oferir per promoció interna una plaça d'oficial de policia local, ja que la corporació considera que és necessari cobrir-la, per la necessitat de consolidar aquest lloc de direcció en la policia local que garantisca la correcta prestació d'aquest servei bàsic, i tenint en compte que les entitats i el sector públic local poden convocar processos de promoció interna sense que això compute dins del límit màxim de places derivat de la taxa de reposició d'efectius (art. 20.1.4, segon paràgraf, LGPE per a 2016).  
Atés el que estipula la Llei 48/2015, de 29 d'octubre, de pressupostos generals de l??Estat per a 2016, en l'article 20. I en compliment del principi d'estabilitat a què es refereix l'article 11.4 de la Llei orgànica 2/2012, de 27 d'abril, d'estabilitat pressupostària i sostenibilitat financera.  
Vist que per les resolucions d'Alcaldia números 122 i 123, de 24 de febrer de 2017, s'han aprovat les liquidacions del pressupost de l'Ajuntament i del Patronat de Serveis Integrals de Vinalesa que integren el pressupost general.  
Vist que d'acord amb l'informe d'Intervenció de data 22 de febrer de 2017, en relació amb el compliment del principi d'estabilitat pressupostària de la liquidació del pressupost de l'exercici 2016, el compliment de la regla de despesa i del límit de deute, es conclou el següent:  
  
«La liquidació del pressupost consolidat de l'entitat local, els seus organismes autònoms i els ens dependents que presten serveis o produeixen béns no finançats majoritàriament amb ingressos comercials, que s'inclouen en la liquidació del pressupost general de l'exercici 2016:  
  
Compleix l'objectiu d'estabilitat pressupostària, ja que té una capacitat de finançament al tancament de l'exercici de 165.857,98 ?.  
Compleix l'objectiu de regla de despesa, ja que té una diferència entre el límit de la regla de despesa i la despesa computable al tancament de l'exercici de 87.791,08 ?, amb una variació de despesa computable de -2,51 %.  
Compleix el límit de deute, ja que té un volum de deute viu que ascendix a 537.602,67 ?, que suposa el 21,63 % dels ingressos corrents de caràcter ordinari a nivell consolidat.»  
Atés el que estableix l'article 21.1.g de la Llei 7/1985, de 2 d'abril, reguladora de les bases del règim local, resolc:  
  
Primer  
Aprovar l'oferta d'ocupació pública per a l'exercici 2017, la relació de la qual és la següent:  
  
Personal funcionari. Administració especial  
Denominació: oficial de policia local.  
Grup: C1.  
Vacants: 1.  
Dedicació: 100 %.  
Forma de provisió: promoció interna (concurs oposició).  
  
Segon  
Ordenar la publicació d'aquesta oferta d'acord amb el que disposa l'article 70 de la Llei 5/2015, de 30 d'octubre, del text refós de la Llei de l'Estatut Bàsic de l'Empleat Públic.  
  
Cosa que es fa pública als efectes oportuns.  
  
Vinalesa, 2 de març de 2017.- L'alcalde president: Julio Martínez Blat.